अमेरिका में सिख परिवार के चार सदस्यों की गोली मारकर हत्या
वाशिंगटन। 73fb अमेरिका में एक सिख परिवार के चार सदस्यों की उनके घर में गोली मार कर हत्या कर दी गई है। मरने वालों में तीन महिलाएं शामिल हैं। अधिकारियों ने यह जानकारी दी।
वेस्ट चेस्टर पुलिस प्रमुख जोएल हर्जोग ने बताया कि पीड़ितों के एक रिश्तेदार ने पुलिस को घटना की सूचना दी।
रिश्तेदार ने पुलिस को 911 नंबर पर फोन कर बताया, ‘‘मेरी पत्नी और परिवार के तीन अन्य सदस्य जमीन पर थे और खून बह रहा था... उनके सिर से खून बह रहा है।’’
उसने कहा , ‘‘कोई नहीं बोल रहा है, कोई नहीं बोल रहा है।’’
एक स्थानीय धार्मिक नेता ने सिनसिनाटी इंक्वायरर में मारे गए लोगों की पहचान हकीकत सिंह पनाग (59), उनकी पत्नी परमजीत कौर (62) बेटी शालीन्दर कौर (39) और उनके रिश्तेदार अमरजीत कौर (58) के रूप में की है।
रिपोर्ट में बताया गया है कि सभी की रविवार रात करीब 9.50 बजे (स्थानीय समयानुसार) गोली मार कर हत्या की गई।
पोस्टमार्टम करने वाले एक व्यक्ति ने बताया कि यह हत्या का मामला है और वे सभी ‘गोली लगने’ के कारण मारे गये हैं।
पुलिस ने बताया कि घटना के वक्त इनमें से कोई खाना बना रहा था क्योंकि जब पुलिस वेस्ट चेस्टर अपार्टमेंट कॉम्प्लेक्स के लेकफ्रंट में पहुंची, तब वहां गैस पर कोई डिश रखी हुई थी।
न्यूयार्क स्थित भारतीय वाणिज्य दूतावास ने बताया कि वे पुलिस के साथ संपर्क में हैं।
न्यूयार्क में स्थित भारतीय वाणिज्य दूतावास ने ट्वीट किया, ‘‘पीड़ित परिवार के प्रति हम शोक व्यक्त करते हैं। हम पुलिस और परिवार के साथ लगातार संपर्क में हैं। हम आश्वस्त हैं कि अपराधी को न्याय के दायरे में लाया जाएगा।’’
इस बीच, नयी दिल्ली में भारतीय विदेश मंत्री सुषमा स्वराज ने मंगलवार को ट्वीट किया कि उन्हें अपराध के बारे में जानकारी है और उन्हें नहीं लगता कि यह घृणा अपराध का मामला है।
उनके ट्वीट के मुताबिक, हत्या का शिकार हुए लोगों में से एक भारतीय नागरिक था जो अमेरिका की यात्रा पर गया हुआ था।
ग्रेटर सिनसिनाटी के गुरु नानक सोसाइटी में एक गुरुद्वारे के सदस्य ने बताया कि परिवार के चार सदस्यों ने वहां मत्था टेका था।
रिपोर्ट में बताया गया है कि हत्या के कारण का अभी पता नहीं चल पाया है और इस बात का कोई संकेत नहीं मिला है कि यह घृणा अपराध है।
अभी किसी संदिग्ध की पहचान नहीं हो सकी है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva